Quvnoq qahramonlar
Quvnoq qahramonlar (inglizcha: The Emoji Movie; asl tarjimasi — „Emoji filmi“) 2017-yili ekranlarga chiqarilgan komedik janrdagi Amerika kompyuter-animatsion filmi boʻlib, Sony Pictures Animation studiyasi mahsuloti boʻlgan va Columbia Pictures tomonidan tarqatilgan. Film rejissori Tony Leondis, ssenariy mualliflari Leondis, Eric Siegel va Mike White, Leondis va Eric Siegel yozgan hikoyaga asoslanishgan. Filmda bosh qahramonlarga T.J. Miller, James Corden, Anna Faris, Maya Rudolph, Steven Wright, Rob Riggle, Jennifer Coolidge, Christina Aguilera, Sofía Vergara, Sean Hayes va Patrick Stewart ovoz berishgan. Emojilarga asoslanmish bu film bir oʻsmir smartfonida yashovchi, bir paytda koʻplab emotsiyalarni koʻrsata oladigan Gene (Miller) ismli emojining ota-onasi (Wright va Collidge) kabi qaygʻuni ifodalovchi shaklga aylana olishga qilgan urinishlarida boshidan kechirgan sayohati haqida hikoya qiladi. Quvnoq qahramonlar umumjahon premyerasi AQShda 23-iyul 2017-yilda boʻldi. Film umumjahon boʻylab $218 million daromad qildi. Rotten Tomatoes kinotanqid saytida Quvnoq qahramonlar haqida 134 maqola yigʻilib, ulardan 6 foizi filmni ijobiy baholaydi. Sayt konsensusi shunday: „🚫“.